ฮั่งเส็งปิดลบ 2.53 จุด เหตุนลท.ระวังการซื้อขาย
ฮั่งเส็งปิดลบ 2.53 จุด เหตุนลท.ระวังการซื้อขาย
5 พ.ย. 2558

ดัชนีฮั่งเส็งตลาดหุ้นฮ่องกงปิดขยับลงในวันนี้ โดยดัชนีฮั่งเส็งลดลง 2.53 จุด หรือ 0.01% ปิดวันนี้ที่ 23,051.04 จุด ขณะที่นักลงทุนระมัดระวังการซื้อขาย หลังจากที่ประธานธนาคารกลางสหรัฐ (เฟด) ได้ส่งสัญญาณชัดเจนถึงการปรับขึ้นดอกเบึ้ยภายในปีนี้
ตลาดปิดในแดนลบ หลังนางเจเน็ต เยลเลน ประธานเฟด ระบุว่าเศรษฐกิจที่สดใสของสหรัฐอาจจะช่วยหนุนการปรับขึ้นอัตราดอกเบี้ยภายในสิ้นปีนี้
นางเยลเลนแถลงต่อคณะกรรมาธิการบริการการเงินประจำสภาผู้แทนราษฎรสหรัฐ โดยระบุว่า เฟดอาจจะปรับขึ้นอัตราดอกเบี้ยในการประชุมวันที่ 15-16 ธ.ค. แม้ย้ำว่าขณะนี้เฟดยังไม่ได้มีการตัดสินใจแต่อย่างใด
               